WILLEM BY HOËRSKOOL ZWARTKOPS
Willem Botha is Donderdagoggend vroeg uit die kooi vir GrootFM en Beeld se Skool Met Die Grootste Gees-projek by Hoërskool Zwartkops. Skakel gerus in om 08:15 vir sy onderhoud op die Groot Ontbyt!
MONIQUE BEOORDELAAR BY BARNYARD
Vrydagaand is Samancor se jaarlikse talentaand met 'n opwindende Amerikaanse tema en Monique is een van die beoordelaars! Beloof om groot pret te wees!
LENTE MAKITI IN CENTURION
Hierdie naweek kan jy lekker saam lente kom vier by die Lente Makiti in Centurion! Saterdag is Willem Botha, Leah, Monique, Ampie en Pieter Koen op die program. Besoek gerus hulle webtuiste by www.lentemakiti.co.za vir meer inligting!
KERSFEES EXTRAVAGANZA OPPAD
Desember kan jy uitsien na 'n groot Kersfees Extravaganza regoor die land met optredes in Durban, Kaapstad, Port Elizabeth, Johannesburg en vele meer! Jay, Lianie May, Dewald Wasserfall en Willem Botha is van die kunstenaars wat op die program verskyn so hou hierdie spasie dop vir venues en meer inligting!
LEAH HOU FUNKSIE VIR LIEFDADIGHEID
Op Saterdag, 19 September hou Leah 'n spesiale fondsinsameling ten bate van Huis Jabes aan in Durbanville! Willem Botha is ook die program met geskenkies, heerlike verversings en vele meer. Bespreek jou kaartjies by beauty@bonheur.co.za om die dag by Isabellas te kom geniet!
JAY IN MOREESBURG
Woensdagoggend is Jay in Moreesburg by die skougronde te sien vir 'n heerlike dames vonkelontbyt. Dowwe Dolla is ook op die program so skakel vir Charlene op 082 294 9258 om jou kaartjies te bespreek!
Ons sien vreeslik uit na Vrydagaand se Dana Winner vertoning by die Big Top Arena in Johannesburg! Kry jou kaartjies vandag nog vir die twee eksklusiewe vertonings – kaartjies by Computicket beskikbaar!
SARIE VOORBLADGESIG 2015 FINAAL
Vandag word die wenners van die Sarie Voorbladgesig 2015-kompetisie in Pretoria aangekondig! Willem Botha, Monique en Leah gaan die spog geleentheid bywoon. Sterkte aan elke deelnemer!
Skakel gerus om 19:30 vanaand in op Kyknet vir die lekkerste Afrikaanse musievideo's en talentvolle gaste saam met Pieter Koen op Jukebox!
Baie geluk aan die pragtige Monique met haar verjaarsdag vandag! Ons hoop sy word baie bederf en die hele CO Productions span wens haar 'n geseënde jaar vorentoe!